text: Hædret for indsats med et brag
  05 september 2011 kl. 13.51
  Mandag blev danske soldater i verdens brændpunkter hædret for deres indsats for fædrelandet. I vores landsdel skete det med et brag i Varde.
  Her blev den den internationale flagdag fejret med kanonsalut og parade gennem byen.
  Dagen skal vise de udsendte soldater, at danskerne står bag dem og har respekt for deres engagement i verdens krigszoner. Borgmester
  Gylling Haahr holdt talen på Torvet i Varde. 
  Soldaterne blev også hædret i Tønder, hvor borgmester Laurids Rudebeck fortalte om soldaternes vigtighed.
  Dagen skal også mindes de soldater, som måtte lade livet.
  